text: Кметът представя Русе като домакин на световното по волейбол - Вестник Утро
  Русе	| От: Георги Христов | 1 ноември 2017, 21:55	| коментара | Брой: 8162
  Българската федерация по волейбол ще представи официално градовете, които ще бъдат домакини догодина на мачовете от груповата фаза на световното първенство за мъже. Както писа неведнъж "Утро", шампионатът ще се проведе паралелно в България и Италия, като финалът ще се играе на италианска земя. Първенството в българските зали ще върви в София, Русе и Варна.
  Тяхната презентация като волейболни центрове ще стане на 7 ноември от 13 часа в софийската художествена галерия на ул. "Ген. Гурко" №1. На събитието ще присъстват президентът на федерацията Данчо Лазаров, министърът на спорта Красен Кралев, президентът на Европейската конфедерация по волейбол и вицепрезидент на Международната федерация по волейбол Александър Боричич, кметът на София Йорданка Фандъкова, на Русе - Пламен Стоилов, кметът на Варна Иван Портних, вицепрезидентът на федерацията Любо Ганев и президентът на италианската федерация по волейбол Пиетро Бруно Катанео.